overenie kombinácie výživového doplnku pri cukrovke a vysokom krvnom tlaku
Dobry den prajem chcem sa opytat kupila som nejake vitaminy pod stromcek rodicom medzi nimi aj magnezium complex.Mozu to uzivat ked su tlakari?A mamina diabeticka?Dakujem
Dobrý deň,
ďakujeme za Vašu otázku.
Dr. Max Magnesium Complex je výživový doplnok vo forme šumivých tabliet s obsahom horčíka, draslíka a vitamínu B6 na zníženie únavy a vyčerpania.V 1 šumivej tablete sa nachádza 300 mg draslíka, 125mg horčíka a 1,4 mg vitamínu B6. Odporúčané dávkovanie je 1 šumivá tableta denne, ktorú je potrebné rozpustiť v 250ml vody a vypiť.
Užívanie horčíka, draslíka a vitamínu B6 u ľudí s vysokým krvným tlakom a cukrovkou nie je vylúčené, avšak v niektorých prípadoch táto kombinácia nemusí byť vhodná, prípadne je kontraindikovaná. Nakoľko mi nie sú známe lieky, ktoré Vašu rodičia užívajú, odporúčam Vám vhodnosť tohto výživového doplnku konzultovať priamo s ich lekárom.
S pozdravom
PharmDr. Patrícia Čečková